DA Den Europæiske Unions Tidende C 183/25

Sag anlagt den 9. maj 2008 — Liga para a Protecção da Natureza mod Kommissionen for De Europæiske Fællesskaber

(Sag T-186/08)

(2008/C 183/49)

Processprog: portugisisk

Parter

Sagsøger: Liga para a Protecção da Natureza (LPN) (Lissabon, Portugal) (ved advogada P. Vinagre e Silva)

Sagsøgt: Kommissionen for De Europæiske Fællesskaber

Appellanten har nedlagt følgende påstande

— Kommissionens beslutning af 28. februar 2008 [nævnt i skrivelse af 3. april 2008 fra Kommissionen til la Liga para a Protecção da Natureza (herefter »LPN«), hvorved Kommissionen har henlagt sag 2003/4523 om opførelsen af Baixo Sabor-dæmningen, annulleres, idet denne afgørelse med urette forudsætter, at de væsentlige formaliteter i forbindelse med udøvelsen af appellantens (LPN's) ret til at deltage i den administrative procedure i forbindelse med projektet »Baixo Sabor-dæmningen«, som var indledt med sag 2003/4523 tilstillet Kommissionen, var overholdt.

— Beslutningen, hvorved Kommissionens generalsekretær stiltiende afslog begæringen indgivet af LPN den 19. februar 2008 i henhold til artikel 8 i forordning nr. 1049/2001 (1), annulleres.

— Det bestemmes, at der skal ske betaling af en symbolsk godtgørelse for brud på LPN's berettigede forventninger, om at Kommissionen ville handle loyalt og overholde procedurereglerne.

— Det pålægges Kommissionen i henhold til procesreglementets artikel 64 ff. at fremlægge den angivelige beslutning om henlæggelse af 28. februar 2008, som hverken er meddelt appellanten eller offentliggjort, for Retten.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Beslutningen om henlæggelse

Beslutningen om henlæggelse er ugyldig, idet den er støttet på et åbenbart brud på retten til at fremkomme med forudgående bemærkninger, som Kommissionen selv har tildelt LPN.

Kommissionen har således afvist at give aktindsigt i sagen, hvilket ville have givet LPN mulighed for at udøve retten til at fremkomme med forudgående bemærkninger, og dette endda uden at præcisere de »interne regler« (som den bekræfter findes) på grundlag af hvilke den tildelte denne ret.

Der er ligeledes sket tilsidesættelse af grundlæggende principper, såsom princippet om god tro, loyalitet, gennemsigtighed og god forvaltning, idet omfang bemærkningerne end ikke kan have været undersøgt før den endelige beslutning om henlæggelse (der forløb nemlig mindre end 24 timer fra de forudgående bemærkninger blev sendt — 40 sider på portugisisk med nye faktiske omstændigheder og argumenter — og beslutning om henlæggelse).

Beslutningen om stiltiende afvisning

Under hensyntagen til forordning nr. 1367/2006 (2) og nr. 1049/2001, der entydigt bekræfter retten til aktindsigt i de »interne regler«, som er grundlaget for tilladelse af retten til at fremkomme med forudgående bemærkninger, er tavsheden — først fra Kommissions side og derefter fra generalsekretærens side på tidspunktet for den begæringen — uforklarlig, og den tilsidesætter klart retten til aktindsigt i dokumenter og oplysninger, som foreskrevet i disse forordninger.

(1) Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT L 145, s. 43).

(2) Europa-Parlamentets og Rådets forordning (EF) nr. 1367/2006 af 6.9.2006 om anvendelse af Århus-konventionens bestemmelser om adgang til oplysninger, offentlig deltagelse i beslutningsprocesser samt adgang til klage og domstolsprøvelse på miljøområdet på Fællesskabets institutioner og organer (EUT L 264, s. 13).